Breska smálánafyrirtækið Wonga mun afskrifa skuldir 330 þúsund viðskiptavina fyrirtækisins , en fjárhæðin nemur samtals 220 milljónum punda . BBC News greinir frá málinu . Fyrirtækið hefur mátt sæta nokkurri gagnrýni úr ýmsum áttum vegna hárra vaxta og aðferða þess við að lokka til sín viðskiptavini . Afskriftirnar koma hins vegar í kjölfar setningar nýrra útlánareglna fyrirtækisins sem settar voru að beiðni breska fjármálaeftirlitsins . „ Við viljum vera vissir um að þeir sem taka við lánum frá okkur hafi efni á því að greiða þau til baka , en við skoðun okkar kom því miður í ljós að það hefur ekki alltaf verið tilfellið , “ segir Andy Haste , stjórnarformaður Wonga .